
	[bookmark: nev]FŰ RITA
Gazdasági és vidékfejlesztési agrármérnök
BSc, 7. félév
Szegedi Tudományegyetem
Mérnöki Kar
	






Témavezető:
	Dr. Lendvai Edina
főiskolai docens, SZTE MK




Az abonyi Újvilág Mezőgazdasági és Élelmiszeripari Szövetkezet egyes termékeinek marketingstratégiájának elemzése

Napjaink táplálkozási szokásaiban egyre kiemeltebb szemponttá válik az egészséges ételek fogyasztása. Dolgozatom e jelenséget alapul véve igyekszik bemutatni az abonyi Újvilág Mezőgazdasági és Élelmiszeripari Szövetkezet termékeit, különös tekintettel az Abonett Sandwich termékre. A gyártó szeretné elérni, hogy a fogyasztók a kenyér alternatívájaként, illetve egészséges csemegeként tekintsenek azon termékeikre, melyek jelenleg inkább diétás élelmiszerekként élnek a köztudatban. E célkitűzést figyelembe véve készítettem strukturált interjút a vállalkozás kereskedelmi asszisztensével, majd a lehető legszélesebb körben végeztem kérdőíves kutatást a fogyasztók táplálkozási szokásairól, valamint az Abonett Sandwich termékkel kapcsolatos tapasztalataikról. Kutatásom eredménye alapján elmondható, hogy az Abonett termékeknek helye van a piacon, és a válaszadók igen nagy aránya igényli a kenyér egészségesebb alternatíváját.



